**Anunț public continuu privind colaborarea cu Centrul de Proiecte Educaționale și Sportive București PROEDUS deschis persoanelor fizice și persoanelor fizice autorizate din România:**

În vederea unei colaborări cu Centrul de Proiecte Educaționale și Sportive București – PROEDUS pentru anul 2018, vă rugăm să ne transmiteți un CV în format Europass ce cuprinde o activitate  conexă cu obiectul de activitate descris în Regulamentul de Funcționare al PROEDUS (disponibil spre consultare pe site-ul [www.proedus.ro](http://www.proedus.ro/)), precum și o cerere de intenție privind colaborarea cu instituția noastră.

Cererile vor fi trimise la adresa de email contact@proedus.ro cuprinzând în titlul emailului **Numele și prenumele colaboratorului**și textul **– Intentie colaborare conform anunt continuu site.**

Cererile sau solicitările primite vor fi analizate de echipa Proedus și în funcție de necesitățile acțiunilor, aceasta va contacta colaboratorii doar în situațiile în care acest lucru o impune.

Fiecare persoană va ține cont de faptul că orice omisiune sau incorectitudine în prezentarea informațiilor este pedepsită conform Art.326 privind falsul în declarații din Codul Penal, asumându-și pe propria răspundere că tot conținutul transmis spre analiză este conform cu realitatea.

Calitățile solicitate persoanelor interesate de a se implica în proiectele instituției noastre sunt următoarele:

* Vârsta peste 18 ani
* Dinamism
* Creativitate
* Responsabilitate
* Rezistență la efort
* Toleranță
* Disciplină în cadrul unei ierarhii
* Atribuții de comunicare și relaționare cu elevii, părinții și profesorii
* Competență și experiență în activitățile de organizare, formare sau coordonare pe întregul palier de acțiuni cuprinse în proiectele inițiate și derulate de PROEDUS
* Spirit organizatoric
* Abilități de lider